Indien daar geen inkeping gestel is nie, lê die twee driehoekies aan die linkerkant reg onder mekaar teen die linkerkantlyn. Die enkele driehoekie aan die regterkant (vir die regter-inkeping) lê teen die regterkantlyn.

Die boonste driehoekie (wat afwaarts wys) word gebruik om die eerste reël van ’n paragraaf in te keep.

Die onderste driehoekie (wat opwaarts wys) word gebruik om die res van ’n paragraaf se reëls (almal behalwe die eerste reël), in te keep. Dit word ’n *hanging indent* genoem.

’n *Hanging indent* word gebruik wanneer paragrawe genommer is, soos in hierdie geval.

Paragrawe kan ook vanaf albei kante ingekeep word.